CELEX: 62020CN0612
Language: fi
Date: 2020-11-17 00:00:00
Title: Asia C-612/20: Ennakkoratkaisupyyntö, jonka Tribunalul Cluj (Romania) on esittänyt 17.11.2020 – Happy Education SRL v. Direcţia Generală Regională a Finanțelor Publice Cluj-Napoca, Administrația Județeană a Finanțelor Publice Cluj

15.2.2021   
            
            
               FI
            
            
               Euroopan unionin virallinen lehti
            
            
               C 53/23
            
         
      Ennakkoratkaisupyyntö, jonka Tribunalul Cluj (Romania) on esittänyt 17.11.2020 – Happy Education SRL v. Direcţia Generală Regională a Finanțelor Publice Cluj-Napoca, Administrația Județeană a Finanțelor Publice Cluj
      (Asia C-612/20)
      (2021/C 53/30)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Tribunalul Cluj
      
         Pääasian asianosaiset
      
      
         Valittaja: Happy Education SRL
      
         Vastapuolet: Direcţia Generală Regională a Finanțelor Publice Cluj-Napoca, Administrația Județeană a Finanțelor Publice Cluj
      
         Ennakkoratkaisukysymykset
      
      
                  1)
               
               
                  Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 132 artiklan 1 kohdan i alakohtaa, 133 artiklaa ja 134 artiklaa tulkittava siten, että kansallisen ”Școala după școală” -ohjelman (Koululla koulun jälkeen -ohjelma) sisältöjen kaltaisten opetuspalvelujen voidaan katsoa kuuluvan kouluopetukseen ”suoraan liittyvien palvelujen” käsitteen piiriin siinä tapauksessa, että niitä tarjoaa pääasiassa kyseessä olevan tilanteen kaltaisissa olosuhteissa yksityinen liiketoiminnan harjoittaja, jolla ei ole kumppanuussopimusta oppilaitoksen kanssa?
               
            
                  2)
               
               
                  Mikäli ensimmäiseen kysymykseen vastataan myöntävästi, voidaanko pääasian valittaja katsoa yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 132 artiklan 1 kohdan i alakohdassa tarkoitetuksi laitokseksi, jolla on ”vastaavia päämääriä” [kuin julkisoikeudellisilla laitoksilla], sen kansallisen lainsäädännön perusteella, joka koskee Oficiul Național al Registrului Comerțuluilta (kansallinen kaupparekisteriviranomainen) Euroopan unionin tilastollisen toimialaluokituksen (NACE) koodilla 8559, ”Muualla luokittelematon koulutus”, luokitetulle toiminnalle haettavien toimilupien myöntämistä sekä SDS-opetusohjelman kaltaisen opetustoiminnan yleishyödyllisen luonteen perusteella, kun tässä ohjelmassa tarjottavan opetustoiminnan tavoitteena on ehkäistä koulupudokkuutta ja koulunkäynnin ennenaikaista keskeyttämistä sekä parantaa koulumenestystä, tarjota tukiopetusta ja toteuttaa nopeutettua oppimista sekä tukea henkilökohtaista kehitystä ja sosiaalista osallisuutta?
               
            
         (1)  EUVL 2006, L 347, s. 1.